Fungu Kizimkazi

Fungu Kizimkazi ni kisiwa kidogo katika Bahari Hindi ambacho ni sehemu ya Zanzibar kinachojulikana pia kwa majina ya Latham Island na Fungu Mbaraka[ Latham Island] sa [ Geonames.org (cc-by)]; post updated 2012-01-17; database download sa 2017-01-30. Hakuna wakazi. 
250px|thumb|Mahali pa Fungu Kizimkazi (Kisiwa cha Latham) mbele ya pwani ya Tanzania.

Tabia
Inahesabiwa kuwa sehemu ya funguvisiwa la Zanzibar (Tanzania). Kipenyo chake ni  takriban mita 300. Kipo kilomita 64 upande wa kusini-mashariki kutoka Unguja, na mahali pa karibu kwenye bara ni Kimbiji katika Wilaya ya Kigamboni, Dar es Salaam. 

Hakuna wakazi wala maji matamu hapa. Viumbe vya pekee ni ndege wala samaki wanaounda hapa viota na kulea vinda wao. Hivyo kisiwa chote kimefunikwa na guano (mavi ya ndege).

Kisiwa kinainuliwa mita 3 pekee juu ya uwiano wa bahari hakionekani vema ni hatari kwa meliHydrographic Office, Admiralty (1878), The Africa Pilot: South and east coasts of Africa, from the Cape of Good Hope to Cape Guardafui, including the islands in Mozambique Channel. Part III, ukurasa 302 f   online hapa.

Kulikuwa na majaribio ya kupunguza hatari na kuboresha mwonekano wa kisiwa kwa kujenga alama iliyoinuliwa au kupanda miti iliyoharibika tena na ndege.Harold Ingrams (1998) Arabia & The Isles, p. 60, ISBN 13:978-0-7103-0567-1, online hapa kwa archive.org

Majina
Jina la Latham linatokana ya jahazi ya Kampuni ya Kiingereza kwa Uhindi wa Mashariki yenye jina "Latham" iliyopita hapa mnamo mwaka 1798 na kuacha taarifa ya kimaandishiHydrographic Office, Admiralty (1878), The Africa Pilot. Hata hivyo habari hii ilichukuliwa pia kwa maana kwamba Mhindi mwenye jina la "Latham" alikuta kisiwa na kukipa jina. M. D. Gwynne, I. S. C. Parker and D. G. Wood: Latham Island: An Ecological Note, The Geographical Journal, Vol. 136, No. 2 (Jun., 1970), pp. 247-251, iliangaliwa kupitia Jstor mwezi wa Aprili 2019

Wavuvi wa sehemu hizi za Bahari Hindi hutumia majina mbalimbali hasa Fungu Mbaraka na Fungu Kizimkazi. Jina la Mbaraka linatokana na Mzanzibari Mbaruk au Mbaraka aliyepata kibali cha sultani Seyyid Bargash kukusanya mabaki ya meli zilizokwama hapa zikigonga miamba.Gwynne & alii (1970) Hii ni habari ya kwanza kwamba Zanzibar alidai utawala wa  Fungu Kizimkazi.

Utawala
Kisiwa hiki kiliingizwa rasmi katika Usultani wa Zanzibar mnamo mwaka 1898 wakati bendera ya sultani ilipelekwa hapaGwynne & alii (1970). 

Lakini katika miaka mnamo 1910/1912 kulikuwa na mabishano baina ya mwakilishi Mwingereza huko Zanzibar kwa niaba ya sultani na ofisi ya gavana Mjerumani pale Dar es Salaam kuhusu mamlaka juu ya Latham Island, hasa usimamizi wa uvunaji wa guano ya ndege. Tarehe 11 Aprili kaimu gavana Wilhelm Methner alitembelea kisiwa wakati wa kurudi Dar es Salaam kutoka kusini ya koloniUnder Three Governors (Unter drei Gouverneuren) The Memoirs of a German Colonial Official in Tanzania 1902-1917 by Wilhelm Methner translated into English with an introduction by John East, 2019, ukurasa 282, . Mzozo ulikwisha na tokeo la Vita Kuu ya Kwanza ya Dunia na kuondolewa kwa Ujerumani katika Afrika ya Mashariki. Mwaka 1924 kisiwa kilitajwa kuwa sehemu ya mbali ya usultani wa ZanzibarHarold Ingrams (1998) Arabia & The Isles, p. 60.

Mnamo mwaka 2011 kulikuwa na taarifa ya kutokea kwa uvutano baina ya ofisi za serikali ya Zanzibar na Tanzania bara kuhusu mamlaka juu ya kisiwa hikilinganisha pia mchango mrefu kwenye facebook ya mwaka 2016 kuhusu swali la mamlaka juu ya Kisiwa cha Latham.

Kwa mtazamo wa Zanzibar ni sehemu ya Mkoa wa Unguja Kusini.

Tazama pia
 Orodha ya visiwa vya Tanzania
 Zanzibar

Marejeo


Viungo vya nje
 M. D. Gwynne, I. S. C. Parker and D. G. Wood: Latham Island: An Ecological Note. The Geographical Journal, Vol. 136, No. 2 (Jun., 1970), Seite 247-251

Jamii:Visiwa vya Tanzania
Jamii:Visiwa vya Bahari ya Hindi
Jamii:Zanzibar
Jamii:Mkoa wa Unguja Kusini